**OŠ MILANA LANGA**

**LANGOVA 2**

**10432 BREGANA**

**OBAVIJEST RODITELJIMA**

**PREDMET**: **Mogućnosti ostvarivanja prava na dodjelu financijskih sredstava za osiguranje BESPLATNE prehrane djece u osnovnoj školi u školskoj godini 2016./2017.**

Poštovani,

Zaklada „Hrvatska za djecu“ u „Projektu prehrane djece“ osigurava besplatnu prehranu djece ako su ispunjeni traženi uvjeti i roditelji dostave potrebnu dokumentaciju u Školu **do 19.9.2016.**

Popis potrebnih dokumenata:

1. Tiskana ili elektronička preslika djetetovog rodnog lista (ne starije od 6 mjeseci).
2. Tiskana ili elektronička (ispis iz sustava e-građani) preslika domovnice za dijete i/ili jednog roditelja.
3. Izjava pod materijalnom i kaznenom odgovornošću o sastavu zajedničkog kućanstva u kojem dijete živi (potpisuje jedan roditelj).
4. Potvrda o nezaposlenosti i trajanju nezaposlenosti (izdaje Zavod za zapošljavanje).
5. Potvrda o visini mirovine u prethodnoj kalendarskoj godini (izdaje Hrvatski zavod za mirovinsko osiguranje).
6. Izjava o visini ostvarenih neto dohodaka i drugih dohodaka za razdoblje 1.1.2016. do 31.8.2016. za svakog pojedinog člana zajedničkog kućanstva starijeg od 15 godina. Izjavu potpisuju svi članovi zajedničkog kućanstva stariji od 15 godina. (Priložiti dostupne dokaze – npr. platne liste, IP obrasci, potvrde poslodavca, potvrde HZMO i HZZO.)
7. Potvrda o visini isplaćene naknade plaće za bolovanje, rodiljnih i roditeljskih potpora u tijeku prethodne kalendarske godine (potvrde HZZO).
8. Izjava da obitelj nije ostvarila potporu od Zaklade za fizičke osobe u svrhu pokrića troškova prehrane za dijete u školskoj godini 2016./2017. (potpisuje jedan roditelj).
9. Izjava da dijete nije po nekoj drugoj osnovi ostvarilo pravo na pokriće troškova prehrane (potpisuje jedan roditelj).

**Pravo može ostvariti obitelj čiji prosječni mjesečni prihod, ostvaren u razdoblju od 1.1.2016. do 31.8.2016. godine, ne prelazi iznos od 60,1323% proračunske osnovice propisane Zakonom o izvršavanju državnog proračuna RH za 2016. godinu što iznosi 2.000,00 kn po članu obitelji.**

Izjave pod točkama: 3, 8 i 9 nalaze se u prilogu na web stranici Škole.

Naknadne prijave tijekom školske godine nisu predviđene.

Bregana, 5. rujna 2016.

Ravnatelj:

Igor Matijašić, prof.